3.  การประกอบธุรกิจแต่ละสายผลิตภัณฑ์

  บริษัทเป็นผู้ผลิต และ จำหน่ายแผ่นฟิล์ม PET ชนิดบาง (thin Polyethylene
  Terephthalate Film หรือเรียกว่า PET Film)
  เพื่อส่งออกไปจำหน่ายให้แก่ลูกค้าในต่างประเทศเป็นส่วนใหญ่ โดยเน้นลูกค้าที่ประกอบธุรกิจใน 3
  อุตสาหกรรมหลักคือ บรรจุภัณฑ์ อุตสาหกรรม และ อุปกรณ์ไฟฟ้า ซึ่งลูกค้าจะนำแผ่นฟิล์ม PET
  ของบริษัทไปเป็นส่วนประกอบในการผลิตผลิตภัณฑ์เพื่อจำหน่ายให้แก่ผู้ใช้ต่อไป เช่น
  ซองบรรจุกาแฟ ชา ขนมขบเคี้ยว ซองบรรจุภัณฑ์สำหรับน้ำยาปรับผ้านุ่มและผงซักฟอก
  ฉนวนหุ้มสายไฟฟ้า ตลอดจนแผ่นฟอยล์สีต่างๆ เป็นต้น

1.  ลักษณะของผลิตภัณฑ์

  บริษัทเป็นผู้ผลิต และ จำหน่ายแผ่นฟิล์ม PET ชนิดบาง ซึ่งมีความหนาตั้งแต่ 9-50 ไมครอน
  โดยผลิตมาจาก เม็ดพลาสติก PET หรือ PET Resins แผ่นฟิล์ม PET ชนิดบางที่บริษัทผลิตได้
  แบ่งออกเป็นประเภทต่างๆได้ดังนี้

  ก. แผ่นฟิล์มใส (Transparent Film) มี 5 ประเภทคือ

-   แบบธรรมดา(Plain)

-   แบบมีพื้นผิวเป็นเงา (Corona)

-   แบบมีคุณสมบัติยึดติดแน่น และป้องกันการรั่วซึม (High adhesion and barrier film)
    เพื่อให้วัสดุที่จะนำมาเคลือบสามารถยึดติดได้กับแผ่นฟิล์มได้ดียิ่งขึ้น เช่น
    การเคลือบด้วยอลูมิเนียม (Metallised film)

-   แบบใสพิเศษ (Ultra clear film)

-   แบบฟิล์มหลายชั้น (Co-extruded films)

  ข. แผ่นฟิล์มแบบขุ่น (Hazy Film)

ค. แผ่นฟิล์มเคลือบอลูมิเนียม (Metallised Film)

1.  คุณสมบัติของแผ่นฟิล์ม PET

  แผ่นฟิล์ม PET มีลักษณะดังนี้

-   เป็นแผ่นใสบาง

-   แข็งแรงทนทาน

-   มีคุณสมบัติเป็นฉนวน

-   มีความเรียบและความเสียดทานน้อย

-   ทนทานต่อการฉีกขาดหรือกดกระแทก

-   รักษารูปทรงได้ดีในอุณหภูมิระดับต่างๆกัน

-   ทนทานต่อความชื้น สารหล่อลื่น และตัวทำละลายได้หลากหลายประเภท

-   สามารถป้องกันการซึมของก๊าซต่างๆได้ดี

  นอกจากนี้ แผ่นฟิล์ม PET ยังสามารถดัดแปลงให้มีความยืดหด ความใสความขุ่น หรือ สี
  รวมทั้งลักษณะผิวต่างๆกันสำหรับวัตถุประสงค์การใช้ที่แตกต่างกัน นอกจากนี้
  ยังสามารถผ่านกระบวนการทางเคมีในขั้นตอนการผลิต
  เพื่อให้สามารถยึดติดแน่นกับสารเคลือบต่างๆได้

1.  ลักษณะการนำไปใช้งาน

  แผ่นฟิล์ม PET ชนิดบาง สามารถนำไปใช้งานได้ใน 3 อุตสาหกรรมหลักดังนี้

  ----- ----------------------- ---- -------------------------------------------------------------
  1.    บรรจุภัณฑ์(Packaging)      :    แผ่นฟิล์ม PET ชนิดบาง ประเภทแผ่นฟิล์มใส และ แผ่นฟิล์มเคลือบอลูมิเนียม
                                     สามารถนำไปใช้เป็นส่วนประกอบชั้นนอกและชั้นกลางของซองบรรจุภัณฑ์ชนิดอ่อนได้
                                     เช่น ซองบรรจุกาแฟชนิดผง ซองบรรจุขนมขบเคี้ยว ซองบรรจุน้ำยาปรับผ้านุ่ม และ
                                     ซองบรรจุน้ำยาซักผ้า เป็นต้น

                                     

  2.    อุตสาหกรรม (Industry)    :    ให้ทำแผ่นฟอยล์สีต่างๆ วัสดุหุ้มท่อในระบบปรับอากาศ
                                     งานพิมพ์ข้อความหรือรูปภาพลงบนแผ่น การเคลือบผิววัสดุ(lamination)

                                     

  3.    อุปกรณ์ไฟฟ้า(Electrical)   :    ใช้เป็นวัสดุหุ้มสายไฟ (wire/cable wrap) สายวงจรใน คอมพิวเตอร์
                                     (flexible printed circuits) ตัวเก็บประจุไฟฟ้า(capacitors) และ
                                     ฉนวนหุ้มมอเตอร์ (motor insulation).
  ----- ----------------------- ---- -------------------------------------------------------------

รายได้ของบริษัทแบ่งตามประเภทอุตสาหกรรมของลูกค้าได้ดังนี้

  --------------------------- ------------- -------- ----------- --------
  แผ่นฟิล์ม PET                  2546/47                2547/48     

                              ล้านบาท        %        ล้านบาท      %

  อุตสาหกรรม(Industrial)       440.70        26.78    751.51      23.03

  อุปกรณ์ไฟฟ้า(Electrical)       42.47         2.58     102.14      3.13

  บรรจุภัณฑ์ (Packaging)         1,162.30      70.64    2,409.31    73.84

  รวม                         1,645.47      100.00   2,409.31    73.84
  --------------------------- ------------- -------- ----------- --------

3.1.3 ผลิตภัณฑ์ที่มีคุณสมบัติคล้ายกับแผ่นฟิล์ม PET

  ในการใช้งานบางอย่าง เช่น ในงานทำภาพกราฟฟิคและสื่อบันทึกภาพและเสียง
  การใช้แผ่นฟิล์มที่ผลิตจากวัตถุดิบอื่นที่ไม่ใช่แผ่นฟิล์ม PET จะทำให้คุณสมบัติสำคัญๆที่แผ่นฟิล์ม PET
  มีขาดหายไป เช่น ความแข็งแรงทนทาน ความมีผิวเรียบ ความใส ความทนทานต่อการฉีกขาด
  ความทนทานต่อการเปลี่ยนแปลงของอุณหภูมิ และความทนต่อสารเคมี เป็นต้น อย่างไรก็ตาม
  สำหรับการใช้งานบางอย่าง ซึ่งไม่จำเป็นต้องอาศัยคุณสมบัติพิเศษเหล่านี้ แผ่นฟิล์ม PET
  จะต้องแข่งกับผลิตภัณฑ์ที่สามารถนำมาใช้ทดแทนได้อีกหลายประเภท
  ซึ่งมักจะเป็นผลิตภัณฑ์ระดับล่าง ที่ราคาถูกกว่า เช่น แผ่นฟิล์มประเภท พลาสติก PVC, PP และ
  PE รวมทั้งกระดาษด้วย ซึ่งมักจะใช้ในงานธุรกิจบรรจุภัณฑ์ และอุตสาหกรรมทั่วๆไป

  แผ่นฟิล์ม BOPP (Biaxially Oriented Polypropylene film)
  เป็นผลิตภัณฑ์ที่มีคุณสมบัติคล้ายกับแผ่นฟิล์ม PET มากที่สุด
  โดยพิจารณาในแง่ของคุณสมบัติทางกายภาพและทางกล อย่างไรก็ตาม การใช้แผ่นฟิล์ม PET หรือ
  แผ่นฟิล์ม BOPP ต่างก็มีข้อดีข้อเสียแตกต่างกันไป
  โดยการตัดสินใจเลือกแผ่นฟิล์มชนิดใดนั้นจะขึ้นอยู่กับความต้องการใช้เป็นหลัก

  การเปรียบเทียบแผ่นฟิล์ม BOPP กับแผ่นฟิล์ม PET

  แผ่นฟิล์ม PET จัดได้ว่าเป็นแผ่นฟิล์มที่มีคุณภาพสูงสำหรับอุตสาหกรรมบรรจุภัณฑ์ชนิดอ่อน
  ซึ่งจะเห็นความแตกต่างได้จากปริมาณการใช้ที่แตกต่างกันของผลิตภัณฑ์ทั้งสองชนิด

+---------------------------------------+--------------+--------------+
| คุณสมบัติ                                | แผ่นฟิล์ม       | แผ่นฟิล์ม       |
|                                       |              |              |
|                                       | PET          | BOPP         |
+---------------------------------------+--------------+--------------+
| ป้องกันการซึมของไอน้ำ                     | ปานกลาง      | ดีเลิศ         |
+---------------------------------------+--------------+--------------+
| ป้องกันการซึมของก๊าซ                      | ดีเลิศ         | ไม่ดี          |
+---------------------------------------+--------------+--------------+
| ความสามารถในการรับกระแสไฟฟ้า            | ดีเลิศ         | ไม่ดี          |
+---------------------------------------+--------------+--------------+
| ความสามารถในการเปลี่ยนรูปร่างโดยเครื่องจักร  | ดีเลิศ         | ปานกลาง      |
+---------------------------------------+--------------+--------------+
| ความสามารถในการใช้สำหรับพิมพ์             | ดีเลิศ         | ปานกลาง      |
+---------------------------------------+--------------+--------------+
| ความเหมาะสมที่ใช้ได้กับโลหะ                | ดีเลิศ         | ไม่ดี          |
+---------------------------------------+--------------+--------------+
| ความหนาแน่น (gm/cc)                    | สูง (1.39)    | ต่ำ(0.91)     |
+---------------------------------------+--------------+--------------+
| ความแข็งแรง                            | ดีเลิศ         | ปานกลาง      |
+---------------------------------------+--------------+--------------+
| ความสามารถในการรับกับอุณหภูมิที่เปลี่ยนแปลง    | ดีเลิศ         | ไม่ดี          |
+---------------------------------------+--------------+--------------+

  สำหรับแผ่นฟิล์ม PET หากมีการดึงออกไปทั้งสองด้าน ก็ยังสามารถคงรูปได้ดี
  ป้องกันการซึมของก๊าซ มีความสามารถในการรับกระแสไฟฟ้าได้ เป็นต้น ในขณะที่แผ่นฟิล์ม BOPP
  หากมีการดึงออกไปก็จะมีสภาพอ่อนยวบยาบ นอกจากนี้แผ่นฟิล์ม PET
  ยังสามารถทนทานต่อการเปลี่ยนแปลงของอุณหภูมิได้ดีกว่า
  จึงมักจะเป็นที่นิยมในตลาดผู้ใช้ที่ไม่ซับซ้อนมากนัก ในประเทศเขตร้อนชื้น แผ่นฟิล์ม PET
  มักเป็นที่ต้องการเนื่องจากมีคุณสมบัติในการป้องกันความชื้นและการซึมของออกซิเจน
  นอกจากนี้ยังเป็นที่นิยมสำหรับใช้เป็นบรรจุภัณฑ์ของผลิตภัณฑ์ที่ต้องเก็บรักษาความหอม เช่น
  ชาหรือกาแฟ เป็นต้น

  ในอีกด้านหนึ่ง การที่แผ่นฟิล์ม BOPP มีความหนาแน่นต่ำ (0.91 เปรียบเทียบกับ 1.39
  ของแผ่นฟิล์ม PET) ทำให้แผ่นฟิล์ม BOPP เป็นทางเลือกที่มีราคาถูกในการใช้ผลิตบรรจุภัณฑ์
  อีกทั้งการที่บรรจุภัณฑ์ต้องใช้ประโยชน์จากการที่แผ่นฟิล์ม BOPP มีความหนากว่า
  ก็สามารถชดเชยคุณสมบัติของมันในเรื่องความหนาแน่นที่ต่ำกว่าแผ่นฟิล์ม PET ไปได้ในระดับหนึ่ง
  นอกจากนี้ การใช้แผ่นฟิล์ม BOPP ยังเพื่อประโยชน์ในเรื่องการเก็บความร้อนได้ดีกว่าแผ่นฟิล์ม
  PET อีกด้วย

  จากคุณสมบัติของแผ่นฟิล์ม BOPP และ แผ่นฟิล์ม PET ข้างต้น
  ทำให้ฟิล์มทั้งสองชนิดนี้เป็นที่ต้องการใช้งานแตกต่างกันโดยอาจมีการทดแทนได้บ้างในสัดส่วนที่ไม่เป็นสาระสำคัญ
  อย่างไรก็ตาม แม้ว่าเมื่อเร็วๆนี้ ราคาขายแผ่นฟิล์ม BOPP จะลดลง
  ก็ไม่ได้ส่งผลต่อการใช้แผ่นฟิล์ม PET มากนัก แสดงว่า
  การทดแทนกันระหว่างผลิตภัณฑ์ทั้งสองยังค่อนข้างจำกัดอยู่

3.2 กลยุทธ์การตลาด

  องค์ประกอบสำคัญในการกำหนดกลยุทธ์การตลาดได้แก่

-   เสริมสร้างความสามารถในการเข้าถึงตลาดที่มีศักยภาพในการเติบโตและความเป็นผู้นำในหารผลิตแผ่นฟิล์ม
    PET ชนิดบางที่มีต้นทุนต่ำ

-   เสริมสร้างความสามารถในการจัดส่งสินค้าทั่วโลก
    โดยมุ่งเน้นฐานการผลิตที่สามารถเข้าถึงลูกค้าได้ง่าย
    ซึ่งจะทำให้จัดส่งผลิตภัณฑ์ได้อย่างมีประสิทธิภาพ

-   ผลิตสินค้าหลากหลายประเภทเพิ่มมากขึ้น
    โดยการลงทุนเพิ่มด้านการปรับปรุงสมรรถนะทางเทคโนโลยีและการวิจัย&พัฒนา (R&D)
    โดยปัจจุบันนี้บริษัทมีโครงการที่จะผลิตแผ่นฟิล์ม PET ที่เคลือบด้วยอลูมิเนียม

-   เสริมความแข็งแกร่งทางการตลาดในแต่ละฐานการผลิตในทำเลต่างๆกัน
    เพื่อเตรียมพร้อมสำหรับการขยายงานต่อไปในอนาคต

  ด้วยแนวทางดังกล่าวข้างต้น บริษัทจึงได้ดำเนินการดังนี้

-   การจัดตั้งสายการผลิตแผ่นฟิล์ม 2
    สายในประเทศไทยเป็นก้าวแรกสู่ความเป็นผู้นำด้านต้นทุนและการขยายฐานลูกค้าที่หลากหลายขึ้น

-   ขยายการผลิตในแนวดิ่ง (Vertical Expansion) ด้วยการติดตั้งสายการผลิตเม็ดพลาสติก
    PET (Backward Integration)เป็นการช่วยลดต้นทุนของบริษัท

-   ขยายการผลิตในแนวระนาบ(Horizontal Expansion)
    โดยบริษัทมีโครงการที่จะผลิตแผ่นฟิล์มเคลือบอลูมิเนียม
    เพื่อเพิ่มประเภทของสินค้าให้หลากหลายสนองความต้องการของทั้งลูกค้าได้มากขึ้น

  หลังจากการดำเนินการขยายงานดังกล่าวข้างต้นเสร็จสมบูรณ์
  บริษัทจะมีรูปแบบการประกอบธุรกิจที่ให้ประโยชน์สูงสุด ด้วยสายการผลิตแผ่นฟิล์ม PET 2 สาย
  สายการผลิตเม็ดพลาสติก PET 1 สาย และเครื่องเคลือบโลหะ 1 สาย
  ซึ่งบริษัทคาดว่าจะส่งผลให้บริษัทมีประสิทธิภาพด้านต้นทุนมากที่สุด

-   การลงทุนในสายการผลิตแผ่นฟิล์ม PET และสายการผลิตแผ่นฟิล์มเคลือบในประเทศตุรกี
    เป็นอีกขั้นหนึ่งในการขยายฐานการผลิตให้ใกล้ลูกค้าในแถบยุโรป รัสเซีย ตะวันออกกลาง
    และอัฟริกาเหนือมากขึ้น ทั้งนี้
    เมื่อพิจารณาจากประสบการณ์เริ่มแรกในฐานการผลิตใหม่ดังกล่าวตลอดจนสภาวะตลาด
    บริษัทมีโครงการที่จะจัดตั้งสายการผลิตแผ่นฟิล์มเพิ่มขึ้นอีกในระยะต่อไป โดยจะขยายแนว
    Backward Integration สู่การผลิตเม็ดพลาสติกด้วย
    ซึ่งจะคล้ายกับฐานการผลิตในประเทศไทย

-   เสริมสร้างความแข็งแกร่งของระบบการจัดจำหน่าย
    โดยจัดให้มีช่องทางการจำหน่ายที่หลากหลายเช่นการจำหน่ายเองและการจำหน่ายผ่านตัวแทนจัดจำหน่าย
    โดยมีการเสริมสร้างทีมขายให้มีแข็งแกร่งมีประสิทธิภาพ

-   ริเริ่มนำเทคนิคการบริหารการผลิต Total Productive Maintenance
    มาประยุกต์ใช้เพื่อเพิ่มประสิทธิภาพการผลิตให้ดีขึ้น

3.3 ช่องทางการจัดจำหน่าย

  บริษัทจำหน่ายสินค้าไปยังลูกค้าทั้งในประเทศและต่างประเทศ
  โดยเน้นไปที่การจำหน่ายต่างประเทศเป็นส่วนใหญ่ คิดเป็นสัดส่วนประมาณร้อยละ 90
  ของรายได้จากการจำหน่ายทั้งหมด
  กลุ่มลูกค้าต่างประเทศของบริษัทสามารถแบ่งเป็นกลุ่มประเทศได้ 3 กลุ่มหลักคือ เอเชีย
  อเมริกาเหนือ และยุโรป

  ในการจำหน่ายทั้งในประเทศและต่างประเทศนั้น
  บริษัทมีทั้งการจำหน่ายโดยตรงไปยังลูกค้าผู้ใช้สินค้า โดยใช้ทีมงานของบริษัทเองในการติดต่อ
  และการจำหน่ายผ่านตัวแทนจำหน่าย (Distributor) ในพื้นที่ที่กำหนด เช่น
  ตัวแทนจำหน่ายในสหรัฐอเมริกาและตัวแทนจำหน่ายในยุโรป เป็นต้น
  การจำหน่ายผ่านตัวแทนจำหน่ายนั้นมีวัตถุประสงค์เพื่อเป็นการสนับสนุนการจำหน่ายให้แก่บริษัทอีกช่องทางหนึ่ง
  นอกจากนี้ยังทำให้บริษัทสามารถจำหน่ายสินค้าได้เพิ่มมากขึ้นเนื่องจากตัวแทนจำหน่ายจะอยู่ใกล้กับลูกค้าจึงสามารถให้บริการอย่างใกล้ชิด
  ส่งสินค้าได้อย่างรวดเร็ว
  รวมทั้งยังสามารถจำหน่ายไปยังลูกค้ารายเล็กในพื้นที่ดังกล่าวได้เพิ่มมากขึ้น

  การจำหน่ายสินค้าผ่านตัวแทนจำหน่ายนั้น บริษัทไม่ต้องเสียธรรมเนียมแต่อย่างใด
  เนื่องจากเป็นการจำหน่ายสินค้าให้กับตัวแทนเหมือนกับจำหน่ายแก่ลูกค้าทั่วไป
  โดยตัวแทนจะนำไปจำหน่ายต่ออีกทอดหนึ่ง

  มูลค่าการจำหน่ายให้แก่ลูกค้าต่างประเทศ และ ลูกค้าในประเทศแบ่งได้ดังนี้

  ------------------------------------------------------------------------
  ลูกค้า                           2546/47               2547/48    
  ------------------------------ ------------ -------- ---------- --------
                                 ล้านบาท       %        ล้านบาท     %

  จำหน่ายต่างประเทศ                                                 

  เอเชีย                          716.53       43.55    1,090.16   33.41

  อเมริกาเหนือ                     372.54       22.64    820.50     25.15

  ยุโรป                           351.53       21.36    863.14     26.45

  อื่นๆ                            48.35        2.94     126.71     3.88

  รวมมูลค่าจำหน่ายต่างประเทศ         1,489.05     90.49    2,900.51   88.89

  จำหน่ายในประเทศ                 156.42       9.51     362.45     11.11

  รวมทั้งหมด                       1,645.47     100.00   3,262.96   100.00
  ------------------------------------------------------------------------

  มูลค่าการจำหน่ายให้แก่ผู้ใช้สินค้า(End users) และ จำหน่ายให้ตัวแทนจำหน่าย
  (Distributors)

+----------------------------+-----------+-------+-----------+-------+
|   ลูกค้า                     | 2546/47   |       | 2547/48   |       |
+----------------------------+-----------+-------+-----------+-------+
|                            |   ล้านบาท  | %     |   ล้านบาท  | %     |
+----------------------------+-----------+-------+-----------+-------+
| ผู้ใช้สินค้า (End users)        |   770.68  | 46.84 |           | 50.48 |
|                            |           |       |  1,647.04 |       |
+----------------------------+-----------+-------+-----------+-------+
| ตัวแทนจำหน่าย (Distributors) |   874.79  | 53.16 |           | 49.52 |
|                            |           |       |  1,615.92 |       |
+----------------------------+-----------+-------+-----------+-------+
|   รวม                      |           | 1     | 3,262.96  | 1     |
|                            |  1,645.47 | 00.00 |           | 00.00 |
+----------------------------+-----------+-------+-----------+-------+

3.4 สภาวะตลาดและการแข่งขัน

3.4.1 ความต้องการในตลาดโลก

  ความต้องการแผ่นฟิล์ม PET ในตลาดโลกในปี 2547 มีจำนวน 1.47 ล้านตัน เพิ่มขึ้นจาก 1.10
  ล้านตันในปี 2542 หรือคิดเป็นอัตราการเติบโตโดยเฉลี่ยเท่ากับร้อยละ 5.79 ต่อปี ในจำนวนนี้
  คาดว่าร้อยละ 80 เป็นความต้องการแผ่นฟิล์มชนิดบาง ภาคธุรกิจที่มีความต้องการแผ่นฟิล์ม PET
  ชนิดบางมากที่สุด คือ บรรจุภัณฑ์ รองลงมาคือ อุตสาหกรรม และอุปกรณ์ไฟฟ้าตามลำดับ
  ความต้องการรวมคิดเป็นร้อยละ 70 ในปี 2542 และเพิ่มขึ้นเป็นร้อยละ 85 ในปี 2547
  โดยมีอัตราการเติบโตโดยเฉลี่ยร้อยละ 50 ในช่วงปี 2542-2547 ทั้งนี้ อุปกรณ์ไฟฟ้า
  มีอัตราการเติบโตสูงที่สุด คือ ร้อยละ 83 รองลงมาได้แก่ บรรจุภัณฑ์ ร้อยละ 64
  และอุตสาหกรรมร้อยละ 45

ตารางแสดงปริมาณการบริโภคแผ่นฟิล์ม PET ในตลาดโลกจำแนกตามภาคธุรกิจ (หน่วย : พันตัน)

  ------------ ------- ----- ------- ----- ------- ----- ------- ----- ------- ----- ------- -----
  ประเภท       2542          2543          2544          2545          2546          2547    

               ปริมาณ   %     ปริมาณ   %     ปริมาณ   %     ปริมาณ   %     ปริมาณ   %     ปริมาณ   %

  สื่อบันทึกข้อมูล   237     21    237     19    210     18    198     15    170     13    110     8

  บรรจุภัณฑ์      377     34    419     34    441     37    509     39    526     40    620     42

  อุปกรณ์ไฟฟ้า    108     10    139     11    130     11    149     12    162     12    197     13

  การพิมพ์       93      8     111     9     96      8     94      7     93      7     115     8

  อุตสาหกรรม    292     26    322     26    313     26    342     26    374     28    423     29

  รวม          1,106   100   1,228   100   1,190   100   1,293   100   1,325   100   1,465   100
  ------------ ------- ----- ------- ----- ------- ----- ------- ----- ------- ----- ------- -----

ที่มา : ข้อมูลจากบริษัท

  หากจำแนกตามภูมิภาค ความต้องการแผ่นฟิล์ม PET มีจำนวนสูงสุดในทวีปอเมริกาเหนือ
  ยุโรปตะวันตก และญี่ปุ่น โดยคิดเป็นร้อยละ 29 ร้อยละ 21 และร้อยละ 20
  ของความต้องการของตลาดโลกในปี 2542 ตามลำดับ และ มีสัดส่วนเท่ากับร้อยละ 28 ร้อยละ
  21 และร้อยละ 20 ในปี 2543 ตามลำดับ ต่อมาความต้องการของประเทศแถบเอเชียอื่นๆ
  ได้เพิ่มขึ้นจนถึงระดับที่สูงกว่าของทวีปยุโรปตะวันตกและญี่ปุ่น
  ภูมิภาคเอเชียได้กลายเป็นผู้บริโภครายใหญ่เป็นอันดับ 2 ในปี 2544 และเป็นรายใหญ่ที่สุดในปี
  2547

  ในปี 2547 ความต้องการแผ่นฟิล์ม PET ของประเทศอื่นๆ ในภูมิภาคเอเชียเท่ากับร้อยละ 30
  ของความต้องการของตลาดโลก รองลงมาคือ ทวีปอเมริกา และญี่ปุ่น โดยคิดเป็นร้อยละ 22
  และร้อยละ 18 ตามลำดับ

  จากการขยายตัวของธุรกิจบรรจุภัณฑ์ อุตสาหกรรม และอุปกรณ์ไฟฟ้า
  (ด้วยอัตราการเติบโตเฉลี่ยต่อปีเท่ากับร้อยละ 9.79 ในระหว่างปี 2542-2547)
  ทำให้มีความต้องการแผ่นฟิล์ม PET ชนิดบางเพิ่มมากขึ้นตั้งแต่ปี 2542 เป็นต้นมา
  ความต้องการของประเทศอื่นๆในภูมิภาคเอเชียจึงมีอัตราการเติบโตเฉลี่ยต่อปีเท่ากับร้อยละ 19
  ระหว่างปี 2542-2547

  ตารางแสดงปริมาณการบริโภคแผ่นฟิล์ม PET ในตลาดโลกจำแนกตามภูมิภาค (หน่วย : พันตัน)

  --------------- ------- ----- ------- ----- ------- ----- ------- ----- ------- ----- ------- -----
                  2542          2543          2544          2545          2546          2547    

                  ปริมาณ   %     ปริมาณ   %     ปริมาณ   %     ปริมาณ   %     ปริมาณ   %     ปริมาณ   %

  ทวีปอเมริกา       318     29    343     28    309     26    327     25    318     24    329     22

  ญี่ปุ่น             221     20    243     20    218     18    221     17    245     18    267     18

  เกาหลี           146     13    152     12    161     14    175     14    169     13    164     11

  ประเทศเอเชียอื่น   181     16    221     18    243     20    299     23    338     26    436     30

  ยุโรปตะวันตก      226     21    255     21    237     20    248     19    226     17    232     16

  อื่นๆในตลาดโลก    14      1     15      1     22      2     23      2     29      2     37      3

  รวม             1,106   100   1,229   100   1,190   100   1,293   100   1,325   100   1,465   100

  ชนิดบาง          896     81    979     80    960     81    1,048   81    1,066   80    1,157   79

  ชนิดหนา          210     19    250     20    230     19    245     19    259     20    308     21
  --------------- ------- ----- ------- ----- ------- ----- ------- ----- ------- ----- ------- -----

ที่มา : ข้อมูลจากบริษัท

3.4.2 ปริมาณการผลิตในตลาดโลก

  กำลังการผลิตแผ่นฟิล์ม PET ของโลกในปี 2547 เท่ากับ 1.84 ล้านตัน เพิ่มขึ้นจาก 1.45
  ล้านตันในปี 2542 หรือคิดเป็นอัตราการเติบโตโดยเฉลี่ยร้อยละ 4.8 กำลังการผลิตแผ่นฟิล์ม
  PET ชนิดบางคาดว่าจะเท่ากับ 1.4 ล้านตันในปี 2547 หรือคิดเป็นประมาณร้อยละ 77
  ของแผ่นฟิล์มทั้งหมด ตั้งแต่ปี 2542 เป็นต้นมา มีการเคลื่อนย้ายการผลิตมุ่งสู่ตลาดเอเชีย
  (ไม่รวมญี่ปุ่นและเกาหลี) มากขึ้น
  โดยกำลังการผลิตในตลาดอื่นๆโดยส่วนใหญ่ไม่มีการเปลี่ยนแปลง

ตารางแสดงกำลังการผลิตแผ่นฟิล์ม PET ในตลาดโลกจำแนกตามประเภทของแผ่นฟิล์ม (หน่วย :
พันตัน)

  ----------------- ------- ----- ------- ----- ------- ----- ------- ----- ------- ----- ------- -----
  ประเภทของแผ่นฟิล์ม   2542          2543          2544          2545          2546          2547    
  PET                                                                                             

                    ปริมาณ   %     ปริมาณ   %     ปริมาณ   %     ปริมาณ   %     ปริมาณ   %     ปริมาณ   %

  ชนิดบาง            1,088   75    1,089   73    1,099   74    1,157   75    1,217   75    1,415   77

  ชนิดหนา            364     25    409     27    395     26    395     25    395     25    424     23

  รวม               1,452   100   1,498   100   1,494   100   1,552   100   1,612   100   1,839   100
  ----------------- ------- ----- ------- ----- ------- ----- ------- ----- ------- ----- ------- -----

ที่มา: ประมาณการอุตสาหกรรม

แผ่นฟิล์มชนิดบาง : < 36 ไมครอน แผ่นฟิล์มชนิดหนา : > 36 ไมครอน

หากจำแนกตามภูมิภาค ประเทศเอเชียอื่นมีกำลังการผลิตแผ่นฟิล์ม PET สูงสุดในปี 2547
โดยคิดเป็นร้อยละ 39.50 ของกำลังการผลิตทั้งหมดทั่วโลก รองลงมาได้แก่ เกาหลี
และทวีปอเมริกา คิดเป็นร้อยละ 16.14 และร้อยละ 16.10 ตามลำดับ นอกจากนี้ ระหว่างปี
2542-2547 ประเทศเอเชียอื่นยังเป็นภูมิภาคที่มีอัตราการเติบโตของกำลังการผลิตแผ่นฟิล์ม PET
สูงที่สุด โดยมีอัตราการเติบโตร้อยละ 87 เนื่องจากมีผู้ผลิตรายใหม่เพิ่มขึ้น สายการผลิตเพิ่มขึ้น
และการขยายกำลังการผลิตในประเทศอินเดีย จีน และประเทศกำลังพัฒนาบางรายในเอเชีย
เพื่อสนองความต้องการที่เพิ่มขึ้นในภูมิภาคนี้

ตารางแสดงกำลังการผลิตแผ่นฟิล์มชนิดบางและชนิดหนาในตลาดโลก (หน่วย : พันตัน)

  ----------------------------- --------- --------- --------- --------- --------- ---------
                                2542      2543      2544      2545      2546      2547

  อเมริกา                                                                           

  - แผ่นฟิล์มชนิดบาง                157.5     173.6     171.5     168.7     188.5     192.4

  - แผ่นฟิล์มชนิดหนา                86.7      113.0     106.8     106.8     99.7      103.0

  รวม                           244.2     286.6     278.3     275.5     288.2     295.4

  เปรียบเทียบกับกำลังการผลิตของโลก   16.82     19.13     18.63     17.75     17.87     16.1
  (%)                                                                             

  ญี่ปุ่น                                                                              

  - แผ่นฟิล์มชนิดบาง                179.0     179.5     177.5     198.0     181.5     179.4

  - แผ่นฟิล์มชนิดหนา                86.0      87.0      77.0      77.0      96.0      101.0

  รวม                           265.0     266.5     254.5     275.0     277.5     280.4

  เปรียบเทียบกับกำลังการผลิตของโลก   18.25     17.79     17.03     17.72     17.21     15.3
  (%)                                                                             

  เกาหลี                                                                            

  - แผ่นฟิล์มชนิดบาง                243.0     254.7     244.3     250.8     255.6     253.9

  - แผ่นฟิล์มชนิดหนา                51.0      47.4      55.0      55.0      43.0      43.0

  รวม                           294.0     302.1     299.3     305.8     298.6     296.9

  อเมริกา                        20.25     20.17     20.03     19.70     18.52     16.1

  ประเทศเอเชียอื่น                                                                    

  - แผ่นฟิล์มชนิดบาง                325.3     303.8     330.8     372.4     430.3     622.4

  - แผ่นฟิล์มชนิดหนา                63.2      77.0      73.6      73.6      87.0      104.1

  รวม                           388.5     380.8     404.4     446.0     517.3     726.5

  เปรียบเทียบกับกำลังการผลิตของโลก   26.75     25.42     27.07     28.74     32.08     39.5
  (%)                                                                             

  ยุโรปตะวันตก                                                                       

  - แผ่นฟิล์มชนิดบาง                160.6     152.0     158.3     152.8     147.7     152.8

  - แผ่นฟิล์มชนิดหนา                61.1      67.4      69.2      69.2      62.0      59.2

  รวม                           221.7     219.4     227.5     222.0     209.7     212.0

  เปรียบเทียบกับกำลังการผลิตของโลก   15.27     14.65     15.23     14.30     13.01     11.5
  (%)                                                                             

  ประเทศอื่นๆ                                                                        

  - แผ่นฟิล์มชนิดบาง                22.7      25.2      16.6      14.3      13.5      14.2

  - แผ่นฟิล์มชนิดหนา                16.1      17.5      13.4      13.4      7.6       13.7

  รวม                           38.8      42.7      30.0      27.7      21.1      27.9

  เปรียบเทียบกับกำลังการผลิตของโลก   2.67      2.85      2.01      1.78      1.31      1.5
  (%)                                                                             

  กำลังการผลิตของโลก              1,452.2   1,498.1   1,494.0   1,552.0   1,612.4   1,839.1
  ----------------------------- --------- --------- --------- --------- --------- ---------

ที่มา : ข้อมูลจากบริษัท

หมายเหตุประกอบตาราง :

  --------------- --- ---------------------------------------------------------
  อเมริกา          :   ทวีปอเมริกา

  ประเทศเอเชียอื่น   :   ประเทศในทวีปเอเชีย ยกเว้นประเทศญี่ปุ่นและเกาหลี

  ยุโรปตะวันตก      :   ประเทศในทวีปยุโรปตะวันตก

  ประเทศอื่น        :   ประเทศในทวีปยุโรปที่ไม่อยู่ในยุโรปตะวันตก ประเทศในทวีปอัฟริกา
                      ประเทศออสเตรเลีย และนิวซีแลนด์
  --------------- --- ---------------------------------------------------------

3.4.3 ภาวะอุตสาหกรรม

  การแข่งขันในตลาดโลก

  ในปัจจุบัน มีผู้ผลิตแผ่นฟิล์ม PET ที่สำคัญๆสามารถแบ่งได้เป็น 3
  กลุ่มตามขนาดของกำลังการผลิตคือ

(1) กลุ่มผู้ผลิตรายใหญ่ของโลก ซึ่งมีกำลังการผลิตมากกว่า 100,000 ตันต่อปี เช่น
    Dupont-Teijin, Mitsubishi และ Toray เป็นต้น

(2) กลุ่มผู้ผลิตขนาดกลาง ซึ่งมีกำลังการผลิตระหว่าง 50,000 – 100,000 ตันต่อปี เช่น
    Kolon, Polyplex, SKC Cifu และ Jindal เป็นต้น และ

(3) กลุ่มผู้ผลิตขนาดเล็กในแต่ละประเทศ :ซึ่งมีกำลังการผลิตน้อยกว่า 50,000 ตันต่อปี

  ในอดีตที่ผ่านมา สื่อบันทึกข้อมูลแบบแม่เหล็ก (Magnetic Media) มีความต้องการสูง
  ผู้ผลิตรายใหญ่จึงให้ความสำคัญกับการผลิตสำหรับ Magnetic Media นี้มากกว่าชนิดอื่น
  และจากประสบการณ์และความชำนาญในการผลิตที่มีมานาน จึงทำให้การแข่งขันสำหรับ
  Magnetic Media จะจำกัดอยู่แต่กลุ่มผู้ผลิตรายใหญ่เท่านั้น

  สำหรับแผ่นฟิล์ม PET ประเภทอื่นรวมถึงชนิดบางนั้นก็จะเป็นการแข่งขันสำหรับผู้ผลิตทุกกลุ่ม
  เนื่องจากเป็นแผ่นฟิล์มที่มีความต้องการเพิ่มขึ้นทุกปี โดยเฉพาะแผ่นฟิล์ม PET
  ชนิดบางที่ใช้ในธุรกิจ บรรจุภัณฑ์ อุตสาหกรรม และ อุปกรณ์ไฟฟ้า
  ที่มีอัตราการเติบโตของความต้องการสูง
  จึงทำให้ผู้ผลิตขนาดเล็กและขนาดกลาง(ซึ่งรวมถึงกลุ่มโพลีเพล็กซ์)
  ขยายกำลังการผลิตเพื่อตอบสนองความต้องของกลุ่มธุรกิจ 3 ประเภทดังกล่าว
  ดังนั้นในอนาคตคาดว่า กลุ่มผู้ผลิตขนาดกลางและผู้ผลิตรายย่อยในแต่ละประเทศบางราย
  จะเริ่มมีส่วนแบ่งตลาดเพิ่มขึ้นเนื่องจากการเพิ่มกำลังการผลิตให้สูงขึ้น

  การแข่งขันในประเทศ

  ตลาดแผ่นฟิล์ม PET ในประเทศไทยมีขนาดเล็ก
  โดยบริษัทประมาณการว่าในปัจจุบันความต้องการภายในประเทศเท่ากับ 13,000
  ตันต่อปีและจะมีอัตราเติบโตร้อยละ 10 ต่อปี
  และโดยในอดีตที่ผ่านมาผู้ผลิตแผ่นฟิล์มในประเทศมุ่งเน้นการผลิตไปที่สายการผลิตแผ่นฟิล์ม BOPP
  เป็นหลัก ส่วนการผลิตแผ่นฟิล์ม PET และแผ่นฟิล์มประเภทอื่นๆ นั้น จะเป็นส่วนน้อย
  ในส่วนของบริษัทนั้น บริษัทได้มุ่งเน้นไปที่การผลิตแผ่นฟิล์ม PET
  เพียงอย่างเดียวด้วยกำลังการผลิตเริ่มต้น 15,000 ตันต่อปีและมีการขยายกำลังการผลิตจนเป็น
  48,000 ตันต่อปีในปัจจุบัน ซึ่งบริษัทจัดเป็นผู้ผลิตแผ่นฟิล์ม PET
  ที่มีกำลังการผลิตสูงที่สุดในประเทศ
  พิจารณาได้จากกำลังการผลิตของผู้ผลิตแผ่นฟิล์มต่างๆในประเทศไทยดังนี้

  (หน่วย: ตันต่อปี)

+-----------------+--------------------+-----------------+------------+
| สายการผลิต       | บริษัท ไทยฟิล์มอินดัสตรีส์ | บริษัท เอ. เจ.    | บริษัท       |
|                 | จำกัด (มหาชน)       | พลาสท์ จำกัด      |            |
| (ตันต่อปี)         |                    | (มหาชน)         |            |
+-----------------+--------------------+-----------------+------------+
| แผ่นฟิล์ม BOPP     | 100,000            | 36,000          | -          |
+-----------------+--------------------+-----------------+------------+
| แผ่นฟิล์ม PET      | 3,500              | 28,500 *        | 48,000     |
+-----------------+--------------------+-----------------+------------+
| แผ่นฟิล์ม CPP      | 3,500              | -               | -          |
+-----------------+--------------------+-----------------+------------+
| แผ่นฟิล์ม          | 7,000              | 6,000           | -          |
| Metallised      |                    |                 |            |
+-----------------+--------------------+-----------------+------------+
| แผ่นฟิล์มเคลือบอื่นๆ  | 3,500              | -               | -          |
+-----------------+--------------------+-----------------+------------+
| รวม             | 117,500            | 70,500          | 48,000     |
+-----------------+--------------------+-----------------+------------+

  ที่มา: www.ajplast.com

  *คาดว่ามีการเพิ่มกำลังการผลิตจากไตรมาสที่ 3 เป็นต้นมา

  ในปี 2545 กำลังการผลิตแผ่นฟิล์ม PET ของประเทศไทยทั้งหมดเท่ากับประมาณ 12,000 ตัน
  และเพิ่มขึ้นเป็น 51,000 ตันในปลายปี 2546 และเพิ่มขึ้นเป็น 80,000 ตันในปัจจุบัน
  ทั้งนี้เนื่องจากผู้ผลิตบางราย เช่น บริษัท เอ. เจ. พลาสท์ จำกัด (มหาชน)
  ได้เล็งเห็นถึงการขยายตัวของอุตสาหกรรมแผ่นฟิล์ม PET
  จึงได้ทำการขยายกำลังการผลิตในสายการผลิตแผ่นฟิล์ม PET เพิ่มขึ้น อย่างไรก็ตาม
  บริษัทคาดว่าการเพิ่มกำลังการผลิตของผู้ผลิตในประเทศจะไม่ส่งผลกระทบต่อบริษัทอย่างมีนัยสำคัญแต่อย่างใด
  เพราะกลุ่มลูกค้าหลักของบริษัทกับผู้ผลิตรายอื่นในประเทศเป็นคนละกลุ่มกัน กล่าวคือ
  บริษัทมุ่งเน้นไปที่การส่งออกไปจำหน่ายยังต่างประเทศ
  ในขณะที่ผู้ผลิตรายอื่นจะเน้นการจำหน่ายในประเทศมากกว่า

ตารางแสดงมูลค่าการส่งออกของบริษัทเทียบกับบริษัทอื่น

+-----------+----------+------+------------+------+----------+------+
|           | เม.ย.    |      | เม.ย.      |      | เม.ย.    |      |
|           | 45-มี.ค.  |      | 46-มี.ค. 47 |      | 47-มี.ค.  |      |
|           | 46       |      |            |      | 48       |      |
+-----------+----------+------+------------+------+----------+------+
|           | ล้านบาท   | %    | ล้านบาท     | %    | ล้านบาท   | %    |
+-----------+----------+------+------------+------+----------+------+
| PTL       | 0        | 0.00 | 1,489      | 95.5 | 2,396    | 9    |
|           |          |      |            |      |          | 5.54 |
+-----------+----------+------+------------+------+----------+------+
| ประเทศอื่นๆ | 3        | 10   | 69         | 4.5  | 112      | 4.46 |
|           |          | 0.00 |            |      |          |      |
+-----------+----------+------+------------+------+----------+------+
| รวม       | 3        | 10   | 1,558      | 100  | 2,508    | 100  |
|           |          | 0.00 |            |      |          |      |
+-----------+----------+------+------------+------+----------+------+

ที่มา : กรมศุลกากร (มีข้อมูลถึงเพียงวันที่ 31 มกราคม 2548)

บทสรุปอุตสาหกรรมการผลิตแผ่นฟิล์ม PET

  อุตสาหกรรมการผลิตแผ่นฟิล์ม PET
  มีอัตราการขยายตัวอย่างต่อเนื่องนับจากอดีตจนถึงปัจจุบันและมีแนวโน้มที่จะยังคงขยายตัวต่อไปในอนาคต
  โดยในระยะเวลา 5 ปีที่ผ่านมา ปัจจัยหลักที่เป็นตัวผลักดันให้อุตสาหกรรมการผลิตแผ่นฟิล์ม PET
  มีอัตราการขยายตัวอย่างต่อเนื่องก็คืออัตราการขยายตัวของธุรกิจบรรจุภัณฑ์
  ธุรกิจอุตสาหกรรมและธุรกิจอุปกรณ์ไฟฟ้า ในขณะเดียวกันผู้ผลิตแผ่นฟิล์ม PET
  ก็ได้เพิ่มอัตราการใช้กำลังการผลิตและ/หรือกำลังการผลิตเพื่อตอบสนองต่อความต้องการใช้แผ่นฟิล์มPET
  ที่เพิ่มขึ้น โดยในช่วงระหว่างปี 2542 – 2547 อัตราการใช้กำลังการผลิตแผ่นฟิล์ม PET
  เฉลี่ยทั่วโลกคิดเป็นร้อยละ 82 – 91 ของกำลังการผลิตที่เครื่องจักรสามารถผลิตได้
  ซึ่งอัตราการใช้กำลังการผลิต ณ
  ระดับนี้นับว่าเป็นอัตราการใช้กำลังการผลิตในระดับสูงและเกือบจะเต็มกำลังการผลิตสูงสุดที่เครื่องจักรจะสามารถผลิตได้
  ทั้งนี้เพราะในทางปฏิบัติจริงนั้น ผู้ผลิตบางรายจะมีกำลังการผลิตจริงต่ำกว่าที่ระบุไว้ในเครื่องจักร
  (nameplate capacity) เนื่องจากเครื่องจักรมีอายุมาก ผ่านการใช้งานมายาวนาน
  ทำให้มีการสึกหรอของเครื่องจักร
  ในขณะที่ผู้ผลิตบางรายก็จะมีกำลังผลิตจริงสูงกว่าที่ระบุไว้ในเครื่องจักร
  กล่าวคือผู้ผลิตกลุ่มนี้สามารถทำให้อัตราการใช้กำลังการผลิตสูงกว่าร้อยละ 100
  ทั้งนี้เนื่องจากผู้ผลิตกลุ่มนี้มีการใช้เครื่องจักรใหม่ที่ทันสมัย
  มีความรู้ความชำนาญและมีประสบการณ์ในการผลิตแผ่นฟิล์ม PET มายาวนาน
  จากการที่อัตราการใช้กำลังการผลิตมีอัตราเข้าใกล้อัตราการผลิตสูงสุด
  ทำให้ผู้ผลิตบางรายเริ่มขยายกำลังการผลิตเพื่อตอบสนองความต้องการที่เพิ่มมากขึ้น

  []

  แม้ว่าความต้องการแผ่นฟิล์ม PET จะมีอัตราการเพิ่มขึ้นอยู่ตลอดเวลา
  แต่ผู้ผลิตรายใหม่ที่ต้องการจะเข้ามาดำเนินธุรกิจในอุตสาหกรรมนี้ก็ไม่สามารถเข้ามาประกอบการแข่งขันได้โดยง่าย
  ทั้งนี้เพราะอุตสาหกรรมการผลิตแผ่นฟิล์ม PET เป็นอุตสาหกรรมที่ต้องใช้ความรู้
  ทักษะและความชำนาญในการผลิตแผ่นฟิล์ม PET ให้ได้ตามขนาด
  มาตรฐานและรายละเอียดปลีกย่อยที่ลูกค้ากำหนด ความสามารถในการบริหารจัดการ (project
  management skills) ที่มีประสิทธิภาพเพื่อลดต้นทุน (cost effective)
  ก็เป็นอีกหนึ่งปัจจัยที่จะทำให้ธุรกิจสามารถดำรงอยู่และแข่งขันได้
  รวมไปถึงการขยายกำลังการผลิตให้มีขนาดใหญ่ที่จะช่วยในเรื่องของการประหยัดต่อขนาด
  (economy of scale)

  กลุ่มโพลีเพล็กซ์ นับเป็นกลุ่มที่มีประสบการณ์ในอุตสาหกรรมการผลิตแผ่นฟิล์ม PET ยาวนานกว่า
  17 ปี มีความแข็งแกร่งจากการที่มีการขยายกำลังการผลิตอย่างต่อเนื่อง
  มีความสามารถในการบริหารจัดการที่มีประสิทธิภาพ มีการจัดส่งสินค้า
  โดยมุ่งเน้นฐานการผลิตที่สามารถเข้าถึงลูกค้าได้ง่าย ซึ่งจะทำให้การจัดส่งผลิตภัณฑ์มีประสิทธิภาพ
  โดยกลุ่มโพลีเพล็กซ์มีการแบ่งแยกตลาดอย่างชัดเจนระหว่างบริษัทในกลุ่ม เช่น PTL
  ที่ตั้งอยู่ในประเทศไทย
  จะดูแลให้บริการกลุ่มลูกค้าในลูกค้าในประเทศไทยและประเทศในแถบเอเชียตะวันออก จีน และ
  เอเชียตะวันออกเฉียงใต้ และ อเมริกา PE ที่อยู่ในระหว่างการจัดตั้ง
  ซึ่งเมื่อแล้วเสร็จจะให้บริการกลุ่มลูกค้าในประเทศยุโรป ตะวันออกกลาง และ รัสเซีย/ซีไอเอส

  การมุ่งเน้นไปที่กลุ่มประเทศที่ที่มีความต้องการบริโภคสูง และ เน้นไปยังกลุ่มธุรกิจ บรรจุภัณฑ์
  อุตสาหกรรม และ อุปกรณ์ไฟฟ้า ซึ่งมีอัตราเติบโตของความต้องการสูง
  ทั้งหมดนี้ส่งผลให้กลุ่มโพลีเพล็กซ์เป็นผู้ผลิตแผ่นฟิล์มชนิดบางที่มีขนาดใหญ่เป็นอันดับ 5
  ของโลก(ไม่รวมกำลังผลิต magnetic media)
  ทั้งนี้คาดว่าเมื่อรวมกับกำลังการผลิตของโรงงานแห่งใหม่ที่ประเทศตุรกีแล้วจะทำให้กลุ่มบริษัทโพลีเพล็กซ์จะเป็นรายใหญ่อันดับ
  4 ของโลก(ไม่รวมกำลังผลิต magnetic media)

  สำหรับปัญหาเรื่องมาตรการทางภาษีเกี่ยวกับภาษีการทุ่มตลาด(Anti Dumping) นั้น
  ในอดีตที่ผ่านมาบริษัทแม่ในประเทศอินเดียเคยเผชิญกับมาตราดังกล่าวมาก่อนทั้งจากสหภาพยุโรปและประเทศสหรัฐอเมริกา
  ทำให้ทราบถึงสาเหตุ วิธีการตรวจสอบของสหภาพยุโรปและสหรัฐอเมริกา
  และวิธีการแก้ไขปัญหาดังกล่าว จึงได้ดำเนินการแก้ไขจนทำให้ในปัจจุบันนี้
  ประเทศสหรัฐอเมริกาได้กำหนดภาษีที่ร้อยละ 0
  เป็นระยะเวลาตามที่กำหนดในมาตรการภาษีการทุ่มตลาดกับบริษัทแม่แล้ว สำหรับบริษัทนั้น
  โอกาสที่สหภาพยุโรปจะนำมาตรการนี้มาใช้กับบริษัทจะไม่เกิดขึ้นเนื่องจากการสอบสวนจะใช้ระยะเวลาประมาณ
  12-16 เดือน
  ซึ่งเมื่อถึงเวลานั้นการจำหน่ายไปยังลูกค้าในกลุ่มประเทศสหภาพยุโรปก็จะอยู่ภายใต้ความรับผิดชอบของโรงงานที่ประเทศตุรกีแล้ว
  ส่วนการจำหน่ายไปยังประเทศสหรัฐอเมริกานั้นบริษัทก็ได้จัดให้มีการติดตามและควบคุมราคาจำหน่ายสินค้าอย่างใกล้ชิด
  ซึ่งตั้งแต่เริ่มดำเนินกิจการตั้งแต่เดือนเมษายน 2546
  เป็นต้นมาบริษัทยังไม่เคยถูกดำเนินมาตรการทางภาษีแต่อย่างใด

  สำหรับอุตสาหกรรมการผลิตแผ่นฟิล์ม PET ในอนาคตนั้นคาดว่า

-   ภายในอีก 2 ปีข้างหน้าจะมีกำลังการผลิตใหม่เพิ่มมากขึ้นจากประเทศกำลังพัฒนาในทวีปเอเชีย
    ส่วนในทวีปยุโรป สหรัฐอเมริกา หรือ ญี่ปุ่น/เกาหลี คาดว่าจะไม่มีเพิ่มกำลังการผลิตใหม่
    และกำลังการผลิตขนาดใหญ่ดังเช่นที่เกิดขึ้นเมื่อราวสิบปีก่อนน่าจะไม่เกิดขึ้นเช่นกัน

-   ผู้ผลิตจากประเทศจีนจะเข้ามาสู่อุตสาหกรรมการผลิตแผ่นฟิล์ม PET มากขึ้น
    แต่คาดว่าจะเป็นการผลิตเพื่อตอบสนองความต้องการภายในประเทศเป็นหลัก
    ทั้งนี้เพราะความต้องการใช้แผ่นฟิล์ม PET ในประเทศจีนมีสูง ประกอบกับทักษะ
    ความชำนาญและประสบการณ์ ของผู้ผลิตแผ่นฟิล์ม PET ในประเทศจีนยังมีจำกัด
    ทำให้ยังมีต้นทุนการผลิตที่ยังไม่สามารถแข่งขันได้ในระดับโลก
    ซึ่งคาดการณ์ว่าผู้ผลิตในประเทศจีนจะต้องใช้เวลาระยะหนึ่งเพื่อพัฒนาเพิ่มศักยภาพให้สามารถแข่งขันในระดับโลกได้

-   การขึ้นลงตามวงจรโดยธรรมชาติของอุตสาหกรรมนี้จะยังคงมีอยู่ แต่จะไม่รุนแรงเท่ากับเมื่อปี
    2538 ที่ผ่านมา

-   กลุ่มผู้ผลิตขนาดใหญ่ของโลก ซึ่งปัจจุบันมีส่วนแบ่งตลาดรวมเท่ากับร้อยละ 45
    คาดว่าจะยังคงมีบทบาทต่อไป แม้ว่าจะมีส่วนแบ่งตลาดค่อยๆลดลง
    การที่บริษัทเหล่านี้ประสบปัญหาจากขนาดของตลาดที่ลดลงรวมถึงตลาดผู้ใช้ในประเทศมีการเติบโตลดลง
    ซึ่งจะทำให้ความสามารถในการปรับปรุงศักยภาพของการผลิตแผ่นฟิล์มลดลงไปด้วย ทั้งนี้
    การลดต้นทุนการผลิตโดยวิธีการซื้อกิจการและการร่วมทุนกับกิจการในประเทศในทวีปเอเชียที่มีต้นทุนต่ำ
    การปรับปรุงกำลังการผลิต และการเน้นผลิตภัณฑ์เฉพาะกลุ่มลูกค้า (niche products)
    ที่มีการใช้เทคโนโลยีสูงอย่างต่อเนื่อง ล้วนแล้วแต่น่าจะเป็นกลยุทธ์ที่สำคัญสำหรับกิจการ

-   การที่อุตสาหกรรมนี้หันมาเน้นตลาดทวีปเอเชียมากขึ้น
    จะสร้างแรงกดดันในการแข่งขันมากขึ้นในอนาคต

-   ความต้องการผลิตภัณฑ์ยังคงมีแนวโน้มที่จะขยายตัวในอัตราระหว่างร้อยละ 5-10
    ในธุรกิจบรรจุภัณฑ์ อุตสาหกรรม และอุปกรณ์ไฟฟ้า

3.5 การผลิตผลิตภัณฑ์

3.5.1 การผลิต

  บริษัทมีโรงงานตั้งอยู่ เลขที่ 60/24 หมู่ที่ 3 นิคมอุตสาหกรรมสยามอีสเทิร์นอินดัสเตรียลพาร์ค
  จังหวัดระยอง บนพื้นที่ทั้งหมด 28 ไร่ 50.9 ตารางวา
  เพื่อให้สามารถควบคุมคุณภาพและความพอเพียงตลอดจนต้นทุนของวัตถุดิบได้
  บริษัทได้จัดตั้งสายการผลิตเม็ดพลาสติก PET อันเป็นการขยายกิจการแบบ Backward
  Integrationโดยกำลังการผลิตส่วนที่หนึ่งซึ่งมีกำลังการผลิต 20 ตันต่อวันได้เริ่มผลิตแล้ว
  สำหรับกำลังการผลิตส่วนที่สอง ซึ่งเป็นกระบวนการแบบต่อเนื่องเริ่มการผลิตในเดือนกุมภาพันธ์
  2548

3.5.2 กำลังการผลิต

  บริษัทมีสายการผลิตแผ่นฟิล์ม PET สองสายการผลิต สายการผลิตที่หนึ่ง มีกำลังการผลิตเท่ากับ
  24,000 ตันต่อปี เริ่มเปิดดำเนินการผลิตเมื่อวันที่ 2 เมษายน 2546 และสายการผลิตที่สอง
  ซึ่งมีกำลังการผลิต 24,000 ตันต่อปีเช่นกัน เริ่มดำเนินการผลิตเมื่อวันที่ 12 พฤศจิกายน 2546
  กำลังการผลิตของกลุ่มโพลีเพล็กซ์ทั้งในปัจจุบันและที่คาดการณ์ ณ วันที่ 31 มีนาคม 2549
  จะเป็นดังนี้

  ------------------------------ ------------------- --------------------
                                 กำลังการผลิต (ตันต่อปี)  

                                 ปัจจุบัน               คาดการณ์ ณ 31 มี.ค. 49

  ก) แผ่นฟิล์ม PET                                      

  อินเดีย                          20,000              20,000

  ไทย                            39,000              48,000

  ตุรกี                            -                   24,000

  กำลังการผลิตรวม                  59,000              92,000

  ข) เม็ดพลาสติก PET                                   

  อินเดีย                          20,000              20,000

  ไทย                            52,500              52,500

  ตุรกี                            -                   -

  กำลังการผลิตรวม                  72,500              72,500

  ค) แผ่นฟิล์มเคลือบ                                     

  อินเดีย                          4,800               4,800

  ไทย                            -                   7,500

  ตุรกี                            -                   5,000

  กำลังการผลิตรวม                  4,800               17,300
  ------------------------------ ------------------- --------------------

  ในปี 2546/47 บริษัทสามารถผลิตแผ่นฟิล์ม PET ได้เท่ากับ 23,360 ตัน
  คิดเป็นอัตราการใช้กำลังการผลิตเท่ากับร้อยละ 96.46 (กำลังการผลิตที่ 24,217 ตันต่อปี)
  ปริมาณการผลิตแผ่นฟิล์ม PET ของบริษัทเพิ่มขึ้นเป็น 38,199 ตัน
  หรือคิดเป็นอัตราการใช้กำลังการผลิตเท่ากับร้อยละ 97.95 (กำลังการผลิตที่ 39,000 ตันต่อปี)

  (หน่วย : ตัน)

  ---------------------------------- ---------------- --------------------
                                     2546/47          2547/48

  กำลังการผลิตเต็มที่                     24,217           39,000

  ปริมาณการผลิตจริง                     23,360           38,199

  อัตราการใช้กำลังการผลิต (%)            96.46            97.95
  ---------------------------------- ---------------- --------------------

3.5.3 วัตถุดิบที่สำคัญในการผลิต

  เม็ดพลาสติก PET

  เม็ดพลาสติก PET (polyethylene terephthalate resin)
  เป็นวัตถุดิบสำคัญในการผลิตแผ่นฟิล์ม PET ตั้งแต่เริ่มดำเนินกิจการเป็นต้นมา
  บริษัทซื้อเม็ดพลาสติก PET ส่วนใหญ่จากผู้จำหน่าย 2
  รายที่ไม่มีความเกี่ยวข้องหรือความสัมพันธ์ใดๆกับผู้ถือหุ้นใหญ่ของบริษัท แต่ทั้ง 2
  รายจัดอยู่ในกลุ่มเดียวกัน ซึ่งเป็นกลุ่มธุรกิจที่มีความสัมพันธ์อันดีและยาวนานกับกลุ่มโพลีเพล็กซ์
  จากการที่สั่งซื้อในปริมาณมาก
  ทำให้บริษัทมีอำนาจในการต่อรองและสามารถซื้อได้ในราคาที่ถูกกว่าการซื้อจากผู้จำหน่ายหลายรายในปริมาณที่น้อยในแต่ละราย

  ในบางครั้ง บริษัทมีการนำเข้าเม็ดพลาสติก PET จากประเทศเอเชียอื่นด้วย
  ตารางต่อไปนี้แสดงมูลค่าการซื้อเม็ดพลาสติก PET ในปี 2546/47 และ ปี 2547/48

  ----------------------------- ------------ -------- ------------ --------
                                2546/47               2547/48      

                                ตัน           %        ตัน           %

  ซื้อจากในประเทศ                 23,659.45    99.10    31,428.10    88.78

  ซื้อจากต่างประเทศ                213.20       0.90     3,970.54     11.22

  รวม                           23,872.65    100.0    35,398.64    100.00
  ----------------------------- ------------ -------- ------------ --------

  อย่างไรก็ตาม ในปี 2547/48 บริษัทจะเริ่มดำเนินงานสายการผลิตเม็ดพลาสติก PET
  เพื่อใช้ในการผลิตแผ่นฟิล์มของตนเองได้ทั้งหมด

  Purified Terephthalic Acid (PTA) และ Mono Ethylene Glycol (MEG)

  วัตถุดิบที่สำคัญที่ใช้ในการผลิตเม็ดพลาสติก PET คือ Purified Terephthalic Acid (PTA)
  และ Mono Ethylene Glycol (MEG).
  และเพื่อให้การจัดหาวัตถุดิบเป็นไปอย่างสม่ำเสมอและต่อเนื่อง
  บริษัทจึงได้จัดทำสัญญาซื้อระยะยาว โดยสำหรับ PTA จะซื้อจากผู้ขายภายในประเทศ และ MEG
  จะนำเข้าจากต่างประเทศ โดยผู้จำหน่ายทั้ง 2
  รายจะต้องจัดหาวัตถุดิบตามความต้องการทั้งหมดของบริษัทให้บริษัทตามปริมาณและราคาที่กำหนดไว้ในสัญญาดังกล่าวตลอดอายุของสัญญาซึ่งสิ้นสุดเดือนธันวาคม
  2550

3.5.4 ผลกระทบต่อสิ่งแวดล้อม

  เนื่องจากแผ่นฟิล์ม PET และ เม็ดพลาสติก PET เป็นวัสดุที่สามารถนำกลับมาใช้ใหม่ได้
  ดังนั้นกระบวนการผลิตของบริษัทจึงไม่ส่งผลกระทบต่อสิ่งแวดล้อมแต่อย่างใด

  ตั้งแต่เริ่มดำเนินการผลิตเมื่อเดือนมีนาคม 2546
  บริษัทไม่เคยมีประวัติกระทำผิดกฎหมายหรือข้อพิพาทเกี่ยวกับสิ่งแวดล้อม
  และได้รับการตรวจสอบจากกรมโรงงานอุตสาหกรรมอย่างสม่ำเสมอ
  ซึ่งผลการตรวจสอบสรุปได้ว่า กระบวนการผลิตของบริษัทมิได้ก่อให้เกิดมลภาวะ นอกจากนี้
  บริษัทยังได้รับมาตรฐาน ISO 14001:1996 ด้านการจัดการคุณภาพสิ่งแวดล้อม (Environment
  Management System) เมื่อวันที่ 21 พฤษภาคม 2547